ai4bharat/Pralekha huggingface dataset:
کانکنی کی وزارت
دسمبر 2020 کے دوران معدنیات کی پیداوار
نئی دہلی:18،فروری، 2021:دسمبر 2020 کے مہینے کیلئے کانکنی اور کھدائی کے شعبے کی معدنیاتی پیداوار کااشاریہ 115.1 رہا جو کہ دسمبر 2019 کے مہینے کے مقابلے 4.8فیصد کم رہا۔ اپریل-دسمبر، 21-2020 کی مدت کے لئے مجموعی شرح نمو گزشتہ سال کی اسی مدت کے مقابلے منفی 11.3 فیصد رہی۔
دسمبر،2020 میں اہم معدنیاتی پیداوار کی سطح اس طرح رہی: کوئلہ 711 لاکھ ٹن، لگنائٹ 32 لاکھ ٹن، قدرتی گیس 2355 ملین کیوبک میٹر،پٹرولیم  26 لاکھ ٹن، باکسائٹ 1963 ہزار ٹن، کرومائٹ 236 ہزار ٹن، تانبا 7 ہزار ٹن، سونا 61 کلو گرام،خام لوہا 209 لاکھ ٹن، سیسہ 34 ہزار ٹن، خام میگنیز 275 ہزار ٹن، جستہ 131 ہزار ٹن، چونا پتھر 333 لاکھ ٹن، فاسفورائٹ 133 ہزار ٹن، میگنیسائٹ 6 ہزار ٹن اور ہیرا 2901 کیرٹ۔
دسمبر2019 کے مقابلے دسمبر2020 کے دوران مثبت شرح نمو والی اہم معدنیات کی پیداوار اس طرح رہی: چونا پتھر ،جستہ ، سیسہ  اور کوئلہ  ۔ منفی شرح نمو والی دیگر اہم معدنیاتی پیداوار ہیں: سونا ، کرومائٹ ، تانبا ، لگنائٹ ، فاسفورائٹ ، خام میگنیز ، خام لوہا ، قدرتی گیس  ، باکسائٹ  اور پٹرولیم  ۔
-----------------------
ش ح۔م ع۔ ع ن
U NO: 1716
(Visitor Counter : 82
کامرس اور صنعت کی وزارتہ
مختلف سیکٹروں کے 104 اسٹارٹ اپس سر دست اسٹارٹ اپ انڈیا شو کے پلیٹ فارم پر شامل ہوئے
نئی دہلی، 19 جولائی 2021، اسٹارٹ اپ انڈیا شو کیس ملک کے سب سے ہونہار اسٹارٹ اپ کے لئے لئے ایک آن لائن ڈسکوری پلیٹ فارم ہے۔ یہ اختراع، مختلف انتہائی جدید سیکٹروں جیسے فنٹیک انٹرپرائز ٹیک، سوشل امپیکٹ، ہیلتھ ٹیک وغیرہ میں پھیلے ہوئے ہیں۔ ایکو سسٹم کے فریقوں نے ان اسٹارٹ اپس کا تجزیہ کیا ہے۔ ان کی پروزش کی ہے اور ان کی حمایت کی ہے۔ یہ اسٹارٹ اپس اہم مسائل کا حل تلاش کررہے ہیں اور اپنے متعلقہ سیکٹروں میں غیر معمولی اختراعات کا مظاہرہ کرتے ہیں۔
https://www.startupindia.gov.in/startup-india-showcase#/
اسٹارٹ اپس شو کیس کی خوبیاں
بصیرت
ہر ایک اسٹارٹ اپس کے پاس ویڈیو اور پی ڈی ایف لنک کی شکل میں ان کے پروڈکٹ، اختراع اور یو ایس پی کے بارے میں تفصیلی جانکاری کے ساتھ ایک پروفائل پیج ہوتا ہے۔ یہ انہیں پوری اسٹارٹ ایکو سسٹم کے سامنے منفرد بصیرت کا موقع فراہم کرتا ہے۔ اسٹارٹ اپس اچھی کوالٹی کے ہندوستانی اسٹارٹ اپ کے ہیرو کی شکل میں کام کرتا ہے۔
نیٹ ورکنگ
اسٹارٹ اپ انڈیا شوکیس پلیٹ فارم ہی ایک آن لائن نیٹ ورکنگ پورٹل ہے جو اپنے پلیٹ فارم پر مختلف سماجی اور ڈیجیٹل رابطے کے مواقع فراہم کرتا ہے۔ ہر اسٹارٹ اپ کی پروفائل سوشل میڈیا پیجس، فاؤنڈرس کے LinkedIn URLs اور ایک سیدھے کنکٹ بٹن سے جڑی ہوئی ہے جو یوزرس کے درمیان نیٹ ورکنگ کے مواقع کی سہولت فراہم کرتا ہے۔ یہ پلیٹ فارم استعمال کرنے والوں کو بہتر طریقے سے کنکٹ کرنے اور آگے کے کاروباری مواقع کا پتہ لگانے میں اہل بناتا ہے۔
ڈسکوری
اسٹارٹ اپ انڈیا شوکیس ہمارے ایکو سسٹم میں سب سے قابل بھروسہ اسٹارٹ اپ میں سے ایک کے لئے ایک ڈسکوری پلیٹ فارم ہے۔ یہ پلیٹ فارم طاقت اور کھوج سے لیکر ایک معلوماتی علم مختلف فلٹر تک مختلف آلات سے چلتا ہے جو فریقوں کے لئے اسٹار اپ کی آسان کھوج کو اہل بنائے گا۔
ایپلی کیشن اور انتخاب کا عمل
اسٹارٹ اپس شو کیس کے لئے درخواست
اسٹارٹ اپس انڈیا کے تحت سبھی ڈی پی آئی آئی ٹی تسلیم شدہ اسٹارٹ اپس شوکیس کے لئے درخواست دینے کے اہل ہیں۔ اسٹارٹ اپس انڈیا ویب سائٹ پر ایک فارم بھر کر اسٹارٹ اپس اپنے پچ ڈیک اور کیٹلاگ کو اپ لوڈ کرکے درخواست کرسکتے ہیں۔
۔۔۔۔۔۔۔۔۔۔۔
ش ح۔ح ا۔ن ا۔
U-6748
(Visitor Counter : 139
ریلوے کی وزارت
وندے بھارت ٹرینوں کے دس جوڑے ہندوستانی ریلوے کے نیٹ ورک پر چل رہے ہیں
ہندوستانی ریلوے نے ملک کے مختلف حصوں کو جوڑنے کے لیے 75 وندے بھارت چیئر کار ٹرینیں تیار کرنے کا منصوبہ بنایا ہے
نومبر 2022 میں دو سو وندے بھارت ٹرینوں کی تیاری کا ٹینڈر کھولا گیا
وندے بھارت ایکسپریس سروسز کا مقصد مسافروں کو تیز تر اور بہتر سفری تجربہ فراہم کرنا ہے۔ فی الحال، وندے بھارت ٹرین کے درج ذیل 10 جوڑے ہندوستانی ریلوے کے نیٹ ورک پر کام کر رہے ہیں: -
1. 22435/22436 وارانسی - نئی دہلی ایکسپریس
2. 22439/22440 نئی دہلی – شری ماتا ویشنو دیوی کٹرا ایکسپریس
3. 20901/20902 ممبئی سینٹرل - گاندھی نگر کیپٹل ایکسپریس
4. 22447/22448 نئی دہلی - امب اندورا ایکسپریس
5. 20607/20608 MGR چنئی - میسور ایکسپریس
6. 20825/20826 بلاسپور - ناگپور ایکسپریس
7. 22301/22302 ہاوڑہ - نیو جلپائی گوڑی ایکسپریس
8. 20833/20834 وشاکھاپٹنم - سکندرآباد ایکسپریس
9. 22223/22224 سی ایس ایم ٹی - سائی نگر شرڈی ایکسپریس
10. 22225/22226 سولاپور – سی ایس ایم ٹی ایکسپریس
ان وندے بھارت سروسز میں انتہائی جدید خصوصیات ہیں جیسے تیز رفتاری، بہتر سواری کا آرام، آن بورڈ انفوٹینمنٹ اور گلوبل پوزیشننگ سسٹم  پر مبنی مسافروں کی معلومات کا نظام، خودکار دروازے، پیچھے ہٹنے کے قابل قدم اور زیرو ڈسچارج ویکیوم بائیو ٹوائلٹس وغیرہ۔
وندے بھارت ایکسپریس کا پوائنٹ ٹو پوائنٹ کرایہ وندے بھارت ٹرینوں کے لیے مطلع کردہ بنیادی کرایہ کے جدول کی بنیاد پر لگایا جاتا ہے۔ دیگر چارجز جیسے ریزرویشن فیس، سپر فاسٹ سرچارج، کیٹرنگ چارج اور گڈز اینڈ سروسز ٹیکس وغیرہ جیسا کہ لاگو ہوتا ہے الگ سے لگائے جاتے ہیں۔ اے سی چیئر کار میں وندے بھارت ایکسپریس کا بنیادی کرایہ شتابدی ٹرین کی اے سی چیئر کار کے بنیادی کرایہ کا 1.4 گنا ہے اور ایگزیکٹو کلاس میں شتابدی ٹرین کے ایگزیکٹو کلاس کے بنیادی کرایہ کا 1.3 گنا ہے۔
ہندوستانی ریلوے نے ملک کے مختلف حصوں کو جوڑنے کے لیے 75 وندے-بھارت چیئر کار ٹرینیں تیار کرنے کا منصوبہ بنایا ہے۔ مزید برآں، بجٹ 2022-23 میں، اگلے تین سالوں کے دوران بہتر توانائی کی کارکردگی اور مسافروں کی سواری کے تجربے کے ساتھ چار سو نئی وندے بھارت ٹرینوں کی تیاری اور ترقی کے بارے میں اعلان کیا گیا ہے۔
سپلائی کے حصے کے لیے 26,000 کروڑ روپے کی تخمینہ لاگت سے 200 وندے بھارت ٹرینوں کی تیاری کے لیے 30.11.2022 کو ایک ٹینڈر کھولا گیا ہے۔ یہ ٹینڈر زیر غور ہے۔
ریلوے، مواصلات اور الیکٹرانک اور انفارمیشن ٹیکنالوجی کے وزیر جناب اشونی ویشنو نے آج راجیہ سبھا میں ایک سوال کے تحریری جواب میں یہ اطلاع دی۔
ریلوے کی وزارت
ٹرین کے ٹوائلیٹ سے چائے/ کافی کے کین لیکر نکلنے والے وینڈر کے بارے میں سوشل میڈیا پر وائرل ہونے والی ویڈیو کے سلسلے میں کارروائی
نئی دہلی، 3 مئی 2018، یہ بات ریلوے کے علم میں آئی ہے کہ پچھلے کئی دنوں سے سوشل میڈیا میں ایک ویڈیا دکھائی جارہی ہے جس میں ایک وینڈر کوچائے / کافی کے کینوں کے ساتھ ٹرین کے ٹوائلیٹ سے باہر آتے ہوئے دکھایا گیا ہے جس سے یہ تاثر ملتا ہے کہ ان کینوں میں ٹوائلیٹ کے اندرسے پانی ملایا گیا ہے۔ اس سلسلے میں مندرجہ ذیل وضاحت جاری کی جارہی ہیں۔
’’یہ واقعہ ٹرین نمبر 12759 چنئی سینٹرل/حیدرآباد چار مینار ایکسپریس میں دسمبر 2017 میں سیکندر آباد ریلوے اسٹیشن پر پیش آیا تھا۔ اس سلسلے میں غلط کام کرنے والوں کی نشاندہی کے لئے اور مناسب کارروائی کے لئے تحقیقات کی گئی۔
تحقیقات کی بنیاد پر سیکندر آباد اور قاضی پیٹھ کے درمیان ٹرین کے وینڈنگ کنٹریکٹر پی سِوا پرساد کے خلاف سخت کارروائی کی گئی ہے جس کے ساتھ ویڈیو میں دکھایا گیا متعلقہ وینڈر وابستہ تھا۔ کنٹریکٹ جاری کرنے والی ایجنسی آئی آر سی ٹی سی کے ذریعہ لائسنس دینے والے پر ایک لاکھ روپے کا جرمانہ عائد کیا گیا ہے۔
لائسنس دینے والی فرم میسرز پی سَوا پرساد کو وجہ بتاؤ نوٹس بھی جاری کیا گیا ہے کہ متعلقہ سیکشن پر ٹرین میں سامان پہنچانے کے ان کے ٹھیکے کو کیوں نہ منسوخ کردیا جائے۔2 مئی 2018 کو جاری کئے گئے وجہ بتاؤ نوٹس کے پندرہ دنوں کے اندر اندر وضاحت کرنے کو کہا گیا ہے۔
ویڈیو میں جو دیگر دو افراد دکھائے گئے ہیں وہ غیر مجاز ہاکر ہیں۔ جنوب سینٹرل ریلوے کا کمرشیل ڈپارٹمنٹ گزشتہ کئی مہینوں سے سیکندر آباد ریلوے اسٹیشن پر غیر مجاز ہاکروں کے خلاف سرگرم مہم چلا رہاہے۔اس مہم کے دوران تمام غیر مجاز ہاکر جن میں دو متعلقہ ہاکرس بھی شامل ہیں، وہاں سے ہٹا دیئے گئے ہیں۔
مختلف سطحوں پر سخت نگرانی رکھی جارہی ہے تاکہ اس بات کو یقینی بنایا جاسکے کہ آئندہ اس طرح کا کوئی واقعہ پیش نہ آئے‘‘۔
۔۔۔۔۔۔۔۔۔۔۔
U- 2420
(Visitor Counter : 60
وزارت اطلاعات ونشریات
"جسٹس ڈیلیڈ بٹ ڈیلیورڈ" کے ہدایت کار کا کہنا ہے : کچھ شہریوں کو بنیادی حقوق سے محروم کرنے کے لئےہمارے آئین میں کیسے تبدیلی کی جاسکتی ہے
جب دفعہ 0 37 منسوخ کیا گیا تو جموں کے مظلوم لوگوں کو ان کے حقوق واپس مل گیے”
"ہماری فلم میں دکھایا گیا ہے کہ کس طرح ایک شخص اپنے آئینی حقوق کی دعویداری کرتا ہے"
نئی دہلی۔ 23 جنوری "یہ خیال میرے ذہن میں 2012 کے آس پاس آیا تھا ، جب میرے ایک دوست کو تحقیق کے دوران پتہ چلا کہ جموں و کشمیر میں دلتوں کے ایک طبقے کو ان کے آئینی حقوق سے محروم کر دیا گیا تھا۔ تحقیق سے پتہ چلا کہ پنجاب سے کچھ دلتوں کو گندگی اور کوڑا صاف کرنے جیسے معمولی ملازمتوں کی خاطر جموں و کشمیر لے جایا گیا اور کئی دہائیوں تک انہیں ان ہی کاموں کو کرنے کے لیے مجبور کیا گیا۔ یہاں تک کہ ہمارے آئین میں مذکور مساوی انصاف اور مساوی مواقع کے بنیادی حقوق سے بھی انہیں محروم کر دیا گیا ۔ پھر مجھے لگا کہ ان بنیادی حقوق سے کچھ لوگوں کو محروم کرنے کے لیے کس طرح ڈاکٹر امبیڈکر کے تیار کردہ ہمارے آئین میں ہیر پھیرکی گئی ہے۔ ہم نے 2015 میں دفعہ 35 اے پر ایک دستاویزی فلم بنائی تھی ، اور ہم نے محسوس کیا کہ جن لوگوں کے پاس آواز نہیں ہے ان کو سننے کی ضرورت ہے۔" 51ویں ہندوستانی بین الاقوامی فلم فیسٹیول کے ہندوستانی پینورما میں غیر فیچر فلم "جسٹس ڈیلیڈ بٹ ڈیلیورڈ" کے ہدایت کار کا ماکھیا نارائن سنگھ نے اپنی فلم کے پس منظر کی تفصیلات کچھ اس طرح بیان کی۔ وہ ہندوستان کے 51 ویں بین الاقوامی فلم فیسٹیول میں بروز جمعہ اپنی فلم کی نمائش کے بعد بروز ہفتہ 23 جنوری 2021 کو ایک پریس کانفرنس سے خطاب کر رہے تھے۔
ہدایت کار کا کہنا ہے کہ 15 منٹ کی ہندی دستاویزی فلم میں دکھایا گیا ہے کہ کیسے ایک شخص اپنے آئینی حقوق کی دعویداری کرتا کرتا ہے۔ “میں اس دستاویزی فلم کے ذریعہ جو کیا ہے اس پر مجھے فخر ہے۔ یہ مختصر دستاویزی فلم جموں و کشمیر کی والمیکی برادری کی رادھیکا گِل اور رشمی شرما کی جدوجہد اور امید کی داستان بیان کرتی ہے۔ یہ فلم آئین کی دفعہ 370 کو منسوخ کرنے کے گرد گھومتی ہے۔ "رادھیکا اور رشمی دونوں ہندوستانی آئین کی دفعہ 35 اے کی وجہ سے امتیازی سلوک کا نشانہ بنیں ، جس نے جموں وکشمیر کے 'مستقل رہائشیوں' کو خصوصی حقوق اور مراعات فراہم کیں۔ ہدایت کار نے کہا کہ ان کی یہ حالت سال 2019 میں ختم ہوجاتی ہے جب دفعہ 370 کو منسوخ کردیا جاتا ہے اور دفعہ 35اے کو آئین ہند سے خارج کردیا جاتا ہے ، اس طرح انہیں وہ تمام حقوق حاصل ہوگئے جن کے وہ پیدائش کے بعد سے ہی مستحق تھے۔
نارائن سنگھ نے دفعہ 370 کے منسوخ ہونے کے بعد جموں و کشمیر میں رونما ہونے والی تبدیلی کی طرف اشارہ کرتے ہوئے کہا، “دلتوں ، خواتین ، گورکھاؤں ، مغربی پاکستانی مہاجرین اور پاکستانی مقبوضہ جموں و کشمیر میں مقیم بے گھر افراد کو انصاف فراہم کیا گیا ہے۔ مساوات کا حق ہر جگہ موجود ہے ، ہندوستان کا آئین اس کی ضمانت آخری شہری سمیت ہر ایک کو دیتا ہے۔ جب دفعہ 370 کو منسوخ کیا گیا تو ملک کے دیگر شہریوں کے ساتھ جموں کے مظلوم عوام کو ان کے برابری کے حقوق حاصل ہوگئے۔"
انہوں نے زور دے کر کہا کہ ملک میں ہر شہری کے حق کو پورا کرنے کی ضرورت ہے کیونکہ آئین کے تحت اس کی ضمانت دی گئی ہے۔ انہوں نے کہا کہ دفعہ 370 کے نفاذ کے وقت جموں و کشمیر انصاف نہیں اور وہاں کے شہری کئی آئینی شقوں سے لطف اندوز نہیں ہو رہے تھے۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-767
(Visitor Counter : 178
امور صارفین، خوراک اور عوامی تقسیم کی وزارت
صارفین کے امور ، خوراک اور تقسیم عامہ کے مرکزی وزیر نے زور دے کر کہا ہے کہ پلاسٹک کے استعمال کو روکنے کے لئے بیداری پیدا کرنے کی ضرورت ہے
نئی دہلی،17؍ستمبر،صارفین کے امور ، خوراک اور تقسیم عامہ کے مرکزی وزیر جناب رام ولاس پاسوان نے پلاسٹک کے مضر اثرات کو اجاگر کرتے ہوئے آج میڈیا کے ساتھ گفتگو کرتے ہوئے اس بات کو اجاگر کیا کہ ایک مرتبہ استعمال ہونے والی پلاسٹک سے پیدا ہونے والے 95 لاکھ ٹن پلاسٹک کے کچرے سے 6 لاکھ ٹن کچرا سمندر میں چلا جا تا ہے جس سے پانی میں آلودگی پیدا ہوتی ہے۔ انہوں نے یہ بھی کہا کہ جب پلاسٹک کچرے کو جلایا جاتا ہے تو اس سے سانس کی بیماری پیدا ہوتی ہے۔ صارفین کے امور ، خوراک اور تقسیم عامہ کی وزارت کا مقصد پیکنگ میں استعمال ہونے والی پلاسٹک کو رفتہ رفتہ ختم کرنا اور پیکنگ کے لئے 100 فیصد جوٹ کا استعمال کرنے کی طرف آگے بڑھنا ہے۔ پینے کے پانی کے لئے ایک مرتبہ استعمال ہونے والی پلاسٹک کی بوتلوں کے مناسب متبادل کو استعمال کرنے پر زور دیتے ہوئے وزیر موصوف نے کہا کہ صنعتی تنظیموں ، متعلقہ فریقوں اور مختلف سرکاری محکموں کے نمائندوں کی ایک میٹنگ میں پینے کے پانی کی پیکنگ کے لئے متعلقہ امور پر تبادلہ خیال کیا گیا۔
انہوں نے کہا کہ سبھی نے ایک مرتبہ استعمال ہونے والی پلاسٹک کی بوتلوں کو مناسب متبادل سے بدلنے کے لئے اپنی اپنی تجاویز پیش کیں۔ انہوں نے کہا کہ پینے کے پانی کی پیکنگ کے لئے گل جانے والے مادے کے استعمال کے لئے معیار مرتب کرنے اور پلاسٹک کے استعمال کو روکنے سے متعلق صارفین میں بیداری پیدا کرنے کی ضرورت ہے۔ جناب پاسوا نے بتایا کہ ان کی وزارت سے منسلک اور وزارت کے زیر کنٹرول تمام ذیلی اداروں نے ایک مرتبہ استعمال ہونے والی پلاسٹک کو استعمال کرنا بند کردیا ہے۔
وزیراعظم نریندر مودی کو ان کی 69 ویں سالگرہ پر نیک خواہشات پیش کرتے ہوئے صارفین کے امور ، خوراک اور تقسیم عامہ کے مرکزی وزیر جناب رام ولاس پاسوان نے ملک کے ہر شعبے میں کئے گئے کام کی ستائش کی۔ میڈیا سے خطاب کرتے ہوئے انہوں نے کہا کہ وزیراعظم کی قیادت میں عالمی پلیٹ فارم پر بھارت کے پروفائل میں اضافہ ہوا ہے اور وزیراعظم نے ثابت کردیا ہے کہ بھارت ایک مضبوط ملک ہے، جو سکیورٹی کے کسی بھی چیلنج کا سامنا کرسکتا ہے۔ معیشت کے بارے میں وزیر موصوف نے کہا کہ جی ایس ٹی اور نوٹ بندی نے معیشت کی مضبوط بنیاد رکھی ہے۔ سماجی انصاف کے بارے میں وزیر موصوف نے کہا ہے کہ وزیراعظم نے مسلم خواتین سمیت سماج کے تمام طبقوں کے لئے سماجی انصاف کو یقینی بنایا ہے۔ کشمیر کے بارے میں وزیر موصوف نے کہا ہے کہ کشمیر میں معمول کی زندگی بحال کرنے اور اسے سیاحت کا ایک پسندیدہ مقام بنانے کی کوشش میں وزیراعظم کی پالیسیاں طویل عرصے تک کام کریں گی۔ انہوں نے کہا کہ آج سوچھ بھارت ابھیان ، جو 2 اکتوبر 2014 کو شروع ہوا تھا ، ایک قومی تحریک بن چکا ہے اور وزیراعظم نے بھارت کو پلاسٹک سے پاک بنانے کے لئے تمام لوگوں سے اپیل کی ہے۔
۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-4206
(Visitor Counter : 60
وزیراعظم کا دفتر
وزیراعظم نے جناب رام جیٹھ ملانی کی رحلت پر اظہار تعزیت کیا
نئی دہلی،08ستمبر / وزیراعظم جناب نریندر مودی نے ممتاز وکیل اور سابق مرکزی وزیر جناب رام جیٹھ ملانی کے انتقال پر تعزیت کا اظہار کیا ہے۔
وزیراعظم نے کہا کہ ‘‘جناب رام جیٹھ ملانی کی رحلت سے ہندوستان ایک ایسے غیرمعمولی وکیل اور ایک ایسی عوامی شخصیت سے محروم ہو گیا ہے جس نے عدالت اور پارلیمنٹ دونوں میں نمایاں کارکردگی انجام دی ہے۔وہ خوش مزاج اور باحوصلہ شخص تھے اور کسی بھی موضوع پر اپنی جرتمندانہ رائے کا اظہار کرنے سے وہ کبھی پیچھے نہیں رہے۔
جناب رام جیٹھ ملانی کی شخصیت کا ایک بہترین پہلو یہ تھا کہ وہ اپنے من کی بات کہنے کی صلاحیت رکھتے تھے اور وہ بلا کسی خوف کے یہ کام کرتے تھے۔ ایمرجنسی کے سیاہ دنوں میں انہوں نے جس عزم و حوصلے کے ساتھ عوا م کی آزادی کی لڑائی لڑی اُسے ہمیشہ یاد کیا جائے گا۔ ضرورتمندوں کی مدد کرنا ان کی شخصیت کا اہم ترین حصہ تھا۔
میں اپنے آپ کو خوش قسمت سمجھتا ہوں کہ مجھے جناب رام جیٹھ ملانی جی کے ساتھ بات چیت کے بہت سے مواقع حاصل ہوئے۔ میں غم کے ان لمحات میں اُن کے اہل خانہ ، دوستوں اور مداحوں کے ساتھ شریک ہوں۔ وہ یہاں نہیں ہیں لیکن ان کے شاندار کام کو ہمیشہ یاد کیا جائے گا! اوم شانتی۔’’
(م ن ۔ ا گ۔ م ت ح(
U-4081
(Visitor Counter : 71
کامرس اور صنعت کی وزارتہ
اپریل 2021 میں ہندوستان کی تجارتی کارکردگی متاثر کن رہی
اپریل 2020 کے مقابلے برآمدات میں 195.72 فیصدی اور اپریل 2019 کے مقابلے 17.62 فیصدی کا اضافہ
اپریل 2021 میں درآمدات مالی سال 21-2020 کے مقابلے 167.05 فیصدی کا اضافہ ہوا اور 20-2019 کے مقابلے7.87 فیصدی بڑھا جو اقتصادی بحالی کو ظاہر کرتا ہے
اپریل 2021 میں ہندوستان کی برآمدات کی کارکردگی متاثر کن رہی ۔اپریل 2021 میں ہندوستان کے ذریعہ کی گئی برآمدات میں اپریل 2020 کے مقابلے 197.72 فیصدی اور اپریل 2019 کے مقابلے 17.62 فیصدی کا اضافہ ہوا ہے جو کہ برآمدات میں لگاتار اچھے مظاہرے کو ظاہر کرتا ہے۔
اپریل 2021 میں پی او ایل ،ہیرے اور زیورات چھوڑ کر مرچنڈائیس برآمدات میں مالی سال 21-2020 کی اسی مدت کے مقابلے میں 160.24 فیصدی کی بڑھوتری ہوئی ہےجبکہ 20-2019 کی اسی مدت کے مقابلے میں 20.47 فیصدی کی بڑھوتری ہوئی ہے۔
اپریل 2021 میں درآمدات مالی سال 21-2020 کے مقابلے 167.05 فیصدی بڑھی ہے اور 20-2019 کے مقابلے 7.87 فیصدی بڑھی ہے جو اقتصادی یعنی معیشت میں ریکوری پیش کرتی ہے۔
اپریل 2021 میں خدمات کے شعبہ میں برآمدات 21.17 ارب امریکی ڈالر  رہی ہے جس میں اپریل 2020 کے مقابلے میں 28.38 فیصدی کی مثبت بڑھوتری ہوئی ہے ۔اسی طرح اپریل 2021 میں خدمات کے شعبہ میں 13 ارب امریکی ڈالر کی برآمدات ہوئی ہے جس میں اپریل 2020 کے مقابلے 39.75 فیصدی کی مثبت بڑھوتری ہوئی ہے۔اپریل 2021 میں خدمات کے شعبہ کی کل برآمدات 8.17 ارب امریکی ڈالر رہی ہے جو اپریل 2020 کے مقابلے میں 14.28 فیصدی کی مثبت بڑھوتری کو ظاہر کرتی ہے۔
اشیا کے اعتبار سے بڑھوتری کا رجحان
جن اشیا نے اپریل 2021 میں اپریل 2020 کے مقابلے میں مثبت بڑھوتری درج کی ہیں وہ حسب ذیل ہیں۔قیمتی پتھر اور زیورات جوٹ مینوفیکچرنگ جس میں فلور کور شامل ہیں ، قالین ،دستکاری جس میں ہاتھ سے بنے قالین شامل نہیں ،چمڑا اور چمڑے کی مصنوعات،سبھی اشیا کے آر ایم جی ،سوتی دھاگے /فیبرکس/ میڈ اپ ہینڈ لوم مصنوعات وغیرہ،انسان کے تیار کردہ یارن /فیبرکس / میڈ اپ وغیرہ،دیگر اناج ،تیل کے کھانے ،کاجو مائیکا،کوئلہ اور دیگر دھاتیں ،منرلس نیز پروسیس کی ہوئی منرلس  ،انجینئرنگ کا سامان ،پیٹرولیم مصنوعات ،تمباکو ،اناج کی تیاری اور مختلف پروسیس کی ہوئی اشیا ،کچا لوہا،تلہن،گوشت ،ڈیری اور پولٹری پروڈکٹس ،چائے، سمندری پروڈکٹس ،مسالے ،کافی ،نامیاتی اور غیر نامیاتی کیمکلس ،چاول ،پلاسٹک اور لینولیم ،پھل اورسبزیاں،اور ادویات اور فارمیسی ٹیکلس ۔
چمڑا اور چمڑے سے بننے والی اشیا انسان کے بنائے ہوئے یارن ،فیبرکس ، میڈ اپ وغیرہ اور سمندری مصنوعات یا پروڈکٹس جو عالمی وبا 21-2020 کے دوران منفی اضافہ کررہے تھے ان شعبوں میں بھی مارچ 2021 سے تیزی دیکھی گئی ہے۔
نوٹ: آربی آئی کے ذریعہ ابھی تک خدمات کے سیکٹر کے تازہ اعداد وشمار مارچ 2021 کیلئے ہی جاری کئے گئے ہیں ۔ ایسے میں اپریل 2021 کے اندازے آر بی آئی کے ذریعہ اعداد و شمار جاری کرنے کے بعد ترمیم کئے جاسکتے ہیں۔
وزارت دفاع
ایئرفورس کمانڈروں کی کانفرنس نومبر 2021
نئی دہلی،10نومبر؍2021:
ایئرفورس کمانڈروں کی دوسری دو سالہ کانفرنس کا افتتاح عزت مآب رکشا منتری نے 10نومبر 2021ء کو ایئر ہیڈکوارٹر میں کیا۔ چیف آف دی ایئر اسٹاف، ایئر چیف مارشل وی آر چودھری پی وی ایس ایم ، اے وی ایس ایم ، وی ایم، اے ڈی سی نے عزت مآب رکشا منتری جناب راجناتھ سنگھ، سی ڈی ایس جنرل بپن راوت پی وی ایس ایم، یو وائی ایس ایم، اے وی ایس ایم، وائی ایس ایم، ایس ایم، وی ایس ایم، اے ڈی سی اور دفاعی پیداوار کے سیکریٹری جناب راج کمار کا استقبال کیا۔سی اے ایس نے آئی اے ایف کمانڈروں کا تعارف عزت مآب رکشا منتری سے کرایا۔
کانفرنس کے افتتاح کے دن عزت مآب رکشا منتری نے ایئر فورس کمانڈروں سے خطاب کیا۔اپنے خطاب میں رکشا منتری نے اعلیٰ سطح کی تیاریاں بنائے رکھنے، شارٹ نوٹس پر ردعمل کی صلاحیت،آپریشن اور اَمن بحالی کے کاموں میں پیشہ ورانہ طورپر اعلیٰ معیارات کا مظاہرہ کرنے کےلئے انڈین ایئرفورس کی ستائش کی۔رکشا منتری نے ہماری سرحدوں پر خلاف ورزیوں کی صورتحال پر تبصرہ کیا اور کہا کہ مسلح افواج کو کسی بھی ناگہانی کے لئے مختصر وقت میں جواب دینے کےلئے تیار رہنے کی ضرورت ہے۔اُنہوں نے مزید کہا کہ مستقبل کے تنازعات میں انڈین ایئر فورس کا رول بہت اہم ہے اور اِسے اے آئی ، بِگ ڈاٹا ہینڈلنگ اور مشین لرننگ کے ذریعے فراہم کی جانے والی صلاحیتوں اور مواقع کا بہتر استعمال کرنے کی ضرورت ہے۔اُنہوں نے یہ بھی ذکر کیا کہ حکومت ہند کے ذریعے’میک اِن اِنڈیا‘ پہل کے توسط سے سودیشی کَرن کے شعبے میں کوشش بار آور ثابت ہورہی ہے اور ایل سی اے ایم کے ون 1 اور سی-295کے احکامات سودیشی خلائی شعبے میں نئے مواقع پیدا کریں گے۔واقعات پر روشنی ڈالتے ہوئے انہوں نے ذکر کیا کہ اجتماعیت کو بڑھانا ضروری ہے اور مختلف متبادل کی باریکی سے جانچ کرنے کے بعد بنیادی ڈھانچہ تیار کیا جانا چاہئے اور اس ضمن میں تمام اسٹیک ہولڈرز کے مشوروں کو ملحوظ خاطر رکھا جانا چاہئے۔آر ایم نے کمانڈروں کو ’’غیریقینی کے مابین یقین کو یقینی بنانا‘‘کے کانفرنس کے عنوان کے لئے قابل عمل حل تیار کرنے کی غرض سے غوروفکر کرنے کےلئے متحرک کیا۔ بعد ازاں سی اے ایس نے رکشا منتری کو انڈین ایئر فورس کی موجودہ صورتحال کے بارے میں معلومات فراہم کی۔
سی اے ایس نے تمام کمانڈروں کو خطاب کیا اور ہمارے مخالفین کے ذریعے کسی بھی بزدلانہ کوشش پر فوری اور منہ توڑ جواب دینے کےلئے کثیر رُخی صلاحیت سازی کرنے کی ضرورت پر زور دیا۔اُنہوں نے ہندوستانی فوج اور ایئر فورس کے ساتھ مشترکہ تربیت پر بھی زور دیا، تاکہ مستقبل کے ٹکراؤ میں جنگی طاقت کے شمولیاتی استعمال کو یقینی بنایا جاسکے۔سی اے ایس نے وباء سے پیدا ہوئے چیلنجوں کے باوجود اعلیٰ سطح کی تیاریاں بنائے رکھنے کےلئے تمام کمانڈروں کی ستائش کی۔
کمانڈروں کی کانفرنس 10 نومبر 2021ء سے 12 نومبر 2021ء تک منعقد کی جارہی ہے۔جغرافیائی –سیاسی پس منظر میں غیر یقینی صورتحال میں مسلح افواج کے لئے تربیت، سازو سامان اور تیزی سے تبدیلیوں کے عین مطابق ہونے کےلئے خود کو لازمی بنانا چاہئے۔ کانفرنس کے دوران کمانڈر اُن حالات پر بحث و مباحثہ اور غور وفکر کریں گے، جو قومی سلامتی کو متاثر کرسکتی ہے اور آپریشن کی صلاحیتیں بڑھانے کی تدابیر پر بھی توجہ مرکوز کی جائے گی۔افرادی قوت کے مؤثر استعمال کے لئے تربیتی صلاحیت کو مضبوط کرنے اور انسانی وسائل کی پالیسیوں کو موافق بنانے سے متعلق ایشوز پر بھی غورو خوض کیا جائے گا۔
بھارتی چناؤ کمیشن
جناب راجیو کمار نے نئے الیکشن کمشنر کے طورپر عہدہ سنبھالا
نئیدہلی یکم ستمبر 2020۔جناب راجیو کمار نے بھارت کے نئے الیکشن کمشنر کے طور پر ذمہ داری سنبھال لی ہے۔ جناب راجیو کمار چیف الیکشن کمشنر جناب سنیل اروڑہ اور الیکشن کمشنر جناب سشیل چندرا کے ساتھ بھارت کے الیکشن کمیشن میں شامل ہوئے ۔
جناب راجیو کمار کا جنم 19 فروری 1960 کو ہوا تھا۔ وہ 1984 بیج کے انڈین ایڈ منسٹریٹو سروس افسر ہیں۔حکومت ہند کی چھتیس سال سے زیادہ مدت کی اپنی خدمات کے دوران جناب راجیو کمار نے مرکز میں اور اپنی ریاست کے کیڈر بہار / جھارکھنڈ میں مختلف وزارتوں میں خدمات انجام دی ہیں۔
جناب راجیو کمار بھارت کے نئے الیکشن کمشنر کی ذمہ داری سنبھالتے ہوئے
جناب راجیو کمار کو بی ایس سی ،ایل ایل بی ، پی جی ڈی ایم اور ایم اے پبلک پالیسی کی اپنی تعلیمی ڈگریاں حاصل کرنے کے بعد سماجی شعبے، ماحولیات اور جنگلات ،انسانی وسائل ، مالیات اور بینکنگ کے شعبے میں کام کرنے کا وسیع تجربہ حاصل ہے۔
زیادہ شفافیت، براہ راست شہریوں کو خدمات کی فراہمی ،بچولیوں کو ختم کرنےکے سلسلے میں موجودہ پالیسی میں ٹکنالوجی کے استعمال اور تبدیلیاں لانے پر ان کا بہت زوررہا ہے۔جناب راجیو کمار فروری 1920 میں حکومت ہندکے فائنانس سکریٹری کے طور پرسبکدوش ہوئے تھے۔ اس کے بعد اپریل 2020 سے 31 اگست 2020 تک وہ پبلک انٹر پرائزز سلیکشن بورڈ کے چیئر مین رہے ۔2015سے 2017 تک وہ عملے اورتربیت کے محکمے کے ایسٹبلشمنٹ افسر بھی رہے ۔اس سے قبل اخراجات کے محکمے کے جوائنٹ سکریٹری رہے۔ انہوں نے قبائلی امور کی
وزارت، ماحولیات اور جنگلات کی وزارت کے ساتھ ساتھ ریاستی کیڈر میں تعلیم کے محکمے میں بھی خدمات انجام دی ہیں۔
جناب راجیو کمار ہندوستانی کلاسیکی موسیقی اور بھگتی سنگیت شسے بھی شغف رکھتے ہیں ۔
۰۰۰۰۰۰۰۰۰
م ن ۔اگ۔رم
U-4989
(
عملے، عوامی شکایات اور پنشن کی وزارت
جموں و کشمیر کےرامبن، میں ’’جھولا بیلی سسپنشن برج‘‘ کو مرکزی وزیر ڈاکٹر جتیندر سنگھ کی موجودگی میں آمد و رفت کے لیے کھول دیا گیا
ڈاکٹر سنگھ نے میترا برج اور فلائی اوور کا معائنہ کیا، جس کے مکمل ہونے کے بعد سری نگر اور جموں کے درمیان سفر کا وقت 4 گھنٹے تک کم ہو جائے گا
مرکزی وزیر نے کہا کہ جموں و کشمیر اور شمال مشرقی علاقے ہمیشہ سے وزیر اعظم جناب نریندر مودی کے لیے ترجیحی علاقے رہے ہیں
ماضی میں سابقہ حکومتوں پر پہاڑی علاقے کو جان بوجھ کر نظر انداز کرنے کا الزام عائد کرتے ہوئے، سائنس و ٹکنالوجی اور علوم ارضیات کے مرکزی وزیر مملکت ، وزیر اعظم کے دفتر ، عملے، عوامی شکایات ، پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے آج یہاں کہا کہ ماضی کی حکومتوں نے جان بوجھ کر پہاڑی علاقوں کو نظر انداز کیا جبکہ وزیر اعظم جناب نریندر مودی نے ان علاقوں پر خصوصی توجہ دی ہے۔
نئے تعمیر شدہ جھولا بیلی سسپنشن برج پر ،جسے غیر محفوظ قرار دیا گیا تھا، رسمی طور پر پیدل چلنے کے بعد ایک عوامی ریلی سے خطاب کرتے ہوئے، ڈاکٹر جتیندر سنگھ نے کہا، کئی دہائیوں پرانا یہ پل غیر محفوظ اور حادثات کا شکار تھا لیکن پھر بھی ماضی کی کسی حکومت نے اس کی پرواہ نہیں کی اور قومی شاہراہ کے ٹریفک کو عام لوگوں کے لیے شدید خطرہ لاحق ہونے کی اجازت دی۔ انہوں نے امید ظاہر کی، ایک دن تجزیہ کار یہ جاننے کی کوشش کریں گے کہ یہاں کے لوگوں کووزیر اعظم مودی کے آنے اور انہیں انصاف دلانے کے لیے تقریباً 70 سال تک کیوں انتظار کرنا پڑا۔
قبل ازیں، ڈاکٹر جتیندر سنگھ نے شہر کے اہم بازاروں میں چہل قدمی کی اور ان لوگوں کا شکریہ ادا کیا جنہوں نے پل کی تعمیر پر راحت کی سانس لی ہے۔
ریلی سے خطاب کرتے ہوئے ڈاکٹر جتیندر سنگھ نے بتایا کہ شہر کا بائی پاس میترا برج اور فلائی اوور دن رات ڈبل شفٹوں میں زیر تعمیر ہیں۔ ان کی تکمیل کے بعد، اور رامبن سے آگے قومی شاہراہ کے بقیہ حصے کی تکمیل کے بعد، جموں سے سری نگر تک سڑک کے سفر کا وقت صرف چار گھنٹہ رہ جائے گا۔
ڈاکٹر جتیندر سنگھ نےبتایا کیا کہ ایک وقت تھا جب رامبن میں صرف ایک سرکاری ہائی اسکول تھا۔ انہوں نے کہا کہ آج ضلع میں ایک درجن سے زیادہ ڈگری کالج اور ہائیر سیکنڈری اسکول ہیں اور بتایا کہ ایسا صرف پچھلے آٹھ سالوں میں ہوا ہے۔ اتنا ہی نہیں، انہوں نے کہا کہ کستی گڑھ اور اکھرال جیسے دور دراز علاقوں میں ڈگری کالج قائم کیے گئے ہیں۔
ڈاکٹر جتیندر سنگھ نے کہا کہ ہم نے مذہب، ذات، نسل یا پارٹی کی ترجیحات سے بالاتر ہو کر ان لوگوں تک پہنچنے کی پالیسی پر عمل کیا ہے جن کو ہماری ضرورت ہے اور ان کی ضرورت کے مطابق پروجیکٹوں کو آگے بڑھایا جا رہا ہے۔ انہوں نے امید ظاہر کی کہ یہ سیاسی کلچر ووٹ کی نظر سے بالاتر ہو گا۔ ان نوجوانوں کے فائدے کے لیے دوسروں کی پیروی کریں جن کی توانائی امرت کال کے اگلے 25 سالوں تک قوم کی تعمیر میں اپنا تعاون پیش کرنے والی ہے۔
اسٹارٹ اپ تحریک کو فروغ دینے پر زور دیتے ہوئے، ڈاکٹر جتیندر سنگھ نے کہا، جلد ہی زراعت سے متعلق ایک جامع منصوبہ بنایا جائے گا جس کے لیے یہاں بہت زیادہ وسائل ہیں اور جو نوجوانوں کے لیے روزی روٹی کا ایک منافع بخش ذریعہ ہوگا۔
ڈاکٹر جتیندر سنگھ نے کہا کہ اس سے پہلے کبھی بھی دریائے چناب کے وسائل کا پوری طرح سے استعمال نہیں کیا گیا تھا اور اب سابقہ ڈوڈہ ضلع میں متعدد پاور پروجیکٹوں کی کہکشاں ہے۔ یہ خطہ شمالی ہندوستان کا پاور ہب بننے جا رہا ہے اور دیگر ریاستوں کو بھی بجلی فراہم کرے گا۔ انہوں نے نادھا ٹاپ پر ریلے ریڈیو اسٹیشن کی تعمیر کے گزشتہ آٹھ سالوں کے دوران کیے گئے دیگر یادگار کاموں کابھی ذکر کیا ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
12479
(Visitor Counter : 83